text: Varevogn gik op i røg på motorvejen
  19 marts 2015 kl. 09.51
  En varevogn udbrændte torsdag formiddag på motorvejen mellem Esbjerg og Kolding. Ingen personer kom noget til, men varevognen og dens indhold er gået til.
  Pludselig opdagede de to personer i varebilen, at der lugtede af røg og at der var gået ild i bilen uden, at de kan sige noget om årsagen.
  Da brandmandskab nåede frem til den brændende bil ved Gørding-afkørslen på motorvejen var den helt omspændt af flammer.
  